# Jessica Patterson

Jessica Patterson (Tallahassee, 14 de setembre de 1983) és una antiga pilot professional de motocròs nord-americana. Del 2000 al 2013 va competir al Campionat AMA en categoria femenina i en va guanyar un total de set títols. Patterson és la segona campiona amb més títols de la història del campionat femení, només superada per l'espanyola Mercedes González amb nou títols consecutius.

## Biografia

Patterson va començar a conduir motocicletes a set anys i es va classificar per al seu primer Loretta Lynn's Amateur Championship als dotze. L'any 2000, quan va esdevenir corredora professional, havia guanyat un total de 42 campionats d'aficionats.
Els anys 2000, 2004 a 2007, 2010 i 2013 va guanyar els seus set campionats AMA femenins. La gran popularitat de què gaudia va fer que aparegués com a personatge al videojoc de motocròs del 2002 Freekstyle. El 2013, havent guanyat el seu setè títol de campiona, va anunciar la seva intenció de retirar-se de les competicions de motocròs un cop acabada la temporada. Més tard, va passar a l'enduro i va participar en el campionat Grand National Cross Country i en competicions d'Endurocross, fins que el 2015 es va retirar definitivament.

## Palmarès
### Títols per any

| Any | Equip | Campionat | Classe |
| 1999 | Kawasaki? | LLMX | Women's AM |
| 2000 | Kawasaki | AMA Motocross | WMX |
| 2000 | Kawasaki | LLMX | Women's AM |
| 2002 | Kawasaki | LLMX | Women's AM |
| 2004 | Honda | AMA Motocross | WMX |
| 2005 | Honda | AMA Motocross | WMX |
| 2006 | Honda | AMA Motocross | WMX |
| 2007 | Honda | AMA Motocross | WMX |
| 2010 | Yamaha | AMA Motocross | WMX |
| 2013 | Honda | AMA Motocross | WMX |

### Resum

* 7 Campionats AMA de motocròs femenins
* 3 Campionats Loretta Lynn amateur femenins

## Notes

* ↑ Mercedes González va guanyar nou campionats dels Estats Units de motocròs femení entre el 1984 i el 1991, abans que l'AMA instaurés oficialment l'actual campionat en categoria Women el 1996.

## Referències

* ↑ «Jessica Patterson at AMA Pro Motocross» (en anglès). promotocross.com. Arxivat de l'original el 8/2/2016. [Consulta: 7 febrer 2016].
* ↑ «She Races: Jessica Patterson» (en anglès). motocross.transworld.net. Arxivat de l'original el 8/2/2016. [Consulta: 7 febrer 2016].
* ↑ «Jessica Patterson - Overall Season Results» (en anglès). racerxonline.com. [Consulta: 10 desembre 2018].
* ↑ «Jessica Patterson calls it a career after Women's Motocross Triple Crown victory at Southwick» (en anglès). masslive.com, 02-07-2013. [Consulta: 7 febrer 2016].
* ↑ «John Basher's Interview of the Week: Jessica Patterson» (en anglès). motocrossactionmag.com, 28-09-2015. [Consulta: 7 febrer 2016].
Campiones AMA de motocròs$^1$ :
1996 - Shelly Kann
1997 - Tracy Fleming
1998 - Dee Ann Wood
1999 - Stefy Bau
2000 - Jessica Patterson
2001 - Tania Satchwell
2002 - Stefy Bau
2003 - Steffi Laier
2004 - Jessica Patterson
2005 - Jessica Patterson
2006 - Jessica Patterson
2007 - Jessica Patterson
2008 - Ashley Fiolek
2009 - Ashley Fiolek
2010 - Jessica Patterson
2011 - Ashley Fiolek
2012 - Ashley Fiolek
2013 - Jessica Patterson
2014 - Marissa Markelon
2015 - Kylie Fasnacht
2016 - Kylie Fasnacht
2017 - Kylie Fasnacht
2018 - Jordan Jarvis :
$^1$El Campionat AMA de motocròs en categoria femenina (Women's MX) es disputà del 1996 al 2018. :